بسکتبال تورک هاوا یول لاری آوروپا لیگی‌نین 29-جو هفته‌سینده آلمانیانین بروس بامبرگ تیمینه قوناق اولان داروششافاکا دوغوش، رقیبینی 99-97 حسابی ایله مغلوب ائتدی.
قارشیلاشمانین ایلک پریودونو 22-14 قاباقدا تاماملایان بروس بامبرگ، ایکینجی پریوددا فرقی جفت خانه لره چیخاراراق فاصیله‌یه 40-29 اوستون گئتدی.
ایکینجی یاریدا داها یاخشی اویون اوینایان داروششافاکا دوغوش، اوچونجو پریودو 58-55‌ حسابی ایله تاماملادی.
باشا باش موباریزه‌یه صحنه اولان قارشیلاشمانین سون پریودو، 84-84 حسابی ایله باشا چاتدی. داروششافاکا دوغوش موسابیقه‌نین اوزاتما حیصه سینده رقیبنی 99-97 حسابی ایله مغلوب ائتدی.
داروششافاکا دوغوش تیمینده واناماکر، 30 امتیاز، 6 ریباونت، 6 آسیست‌لیک پرفورمانس ایله غالیبیتده  بویوک نقشی اولدو. بروس بامبرگ تیمینده ایسه جاوسورون 15 امتیاز آلماسی مغلوبیته مانع اولمادی.
موسومون 15-جی قالیبیتینی آلان داروششافاکا دوغوش، سون هفته صربیستان نماینده سی قیزیل یلدیزی اودماسی حالینده آدینی پلی-اوفا یازدیرا‌جاق. پلی –اوف ادعاسی اولمایان بروس بامبرگ ایسه 19-جو مغلوبیتینی یاشادی.
